open-index/open-wikipedia-markdown huggingface dataset:
விக்கி ஆலுப்

**விக்கி ஆலுப்** (Vicki Hollub 1961/62) என்பவர் அமெரிக்கப் பெண்மணி, தொழிலதிபர் ஆவார். இவர் 2016 எப்பிரல் முதல் ஓக்சிடென்டல் பெட்ரோலியம் என்ற பெருங் குழுமத்தின் தலைவராகவும் முதன்மைச் செயல் அதிகாரியாகவும் இருந்து வருகிறார். எண்ணெய் உற்பத்தி செய்யும் பெரிய குழுமத்தை நடத்தி வருகிற முதல் பெண்மணி இவரே ஆவார்.

## வாழ்க்கைக் குறிப்புகள்

அலபாமா பல்கலைக்கழகத்தில் பயின்று கனிமப் பொறியியலில் பட்டம் பெற்றார். 2016 இல் அலபாமா பல்கலைக் கழகத்தின் மதிப்பார்ந்த பொறியியல் உறுப்பினர் என அழைக்கப்பட்டார்.

ஒக்சிடென்டல் பெட்ரோலியம் குழுமத்தில் 1981 ஆம் ஆண்டில் சேர்ந்தார். அமெரிக்கா, இரசியா, வெனிசுலா, ஈக்குவிட்டார் உள்பட மூன்று கண்டங்களில் பல்வேறு பதவிகளிலும் பொறுப்புகளிலும் பணி செய்தார். தொடக்கத்தில் சிட்டிஸ் சர்வீஸ் என்ற குழுமத்தில் வேலையில் சேர்ந்தார். அக்குழுமத்தைப் பின்னர் ஒக்சிடென்டல் பெட்ரோலியம் கையகப்படுத்தியது.

விக்கி ஆலுப் அமெரிக்காவில் டெக்சஸ் மாநிலத்தில், டிக்கி தீவில், தமது கணவர் ராபர்ட் கிளென் விஜ் என்பவருடன் வாழ்ந்து வருகிறார்.

## மேற்கோள்

பகுப்பு:அமெரிக்கப் பெண்கள்
பகுப்பு:1960 பிறப்புகள்
பிரதம மந்திரியின் மூத்தக் குடிமக்களுக்கான ஓய்வூதியத் திட்டம்

**பிரதம மந்திரியின் மூத்தக் குடிமக்களுக்கான ஓய்வூதியத் திட்டம்** (*PMVVY*) அல்லது **பிரதம மந்திரி வய வந்தனா ஓய்வூதியத்திட்டம்** என்பதுது இந்திய அரசு அறிவித்த ஒரு ஓய்வூதியத் திட்டம் ஆகும்; 
இந்திய ஆயுள் காப்பீட்டுக் கழகம்  வழி இணைய இயக்க நிலையில் இத்தொகையை வாங்க முடியும்.
பிரதம மந்திரியின் மூத்தக் குடிமக்களுக்கான ஓய்வூதியத் திட்டம்(PMVVY) என்பது 60 ஆண்டுகளுக்கு மேலான வயதுடைய மூத்த குடிமக்களுக்கு மட்டுமே இந்திய அரசு அறிவித்த ஒரு ஓய்வூதியத் திட்டம் ஆகும். 

## பிரதம மந்திரியின் மூத்தக் குடிமக்களுக்கான ஓய்வூதியத் திட்டத்தின் நன்மைகள்

இத்திட்டம்  ஓராண்டில் 8% . 10 மாதங்களுக்கு மாதவாரி ஊதியம் (8.30% அளவுக்கு சமமானதாகும்) தருகிறது.

இந்த திட்டம் சேவை வரி / ஜிஎஸ்டி விலக்கு அளிக்கப் பட்டுள்ளது

ஓய்வூதியதாரரின் உயிர்வாழ்க்கை 10 ஆண்டு காலக் காலப்பகுதியின் இறுதிக்குள், இறுதி ஓய்வூதிய தவணையுடன் சேர்த்து கொள்முதல் விலை செலுத்தப்பட வேண்டும்.

இக்கொள்கை 3 ஆண்டுகளுக்குப் பிறகு (நீர்மைத் தன்மை வாய்ந்த  தேவைகளை நிறைவு செய்ய) 75% கொள்முதல் விலை வரை கடன் தரும்ம். ஓய்வூதிய தவணைகளில் இருந்து பெறப்பட்ட கடன்கள், கடன் பெறப்பட்ட கடன்களில் இருந்தும் கடன் பெறலாம்.

சுயமாகவோ அல்லது மனைவியின் எந்தவொரு முதன்மையான / முனையத்தன்மை நோய்க்கு மருத்துவம் முன்கூட்டியே பணந்தருவதை இந்த திட்டம்  ஏற்கிறது. அத்தகைய முன்கூட்டிய வெளியேற்றத்தில், கொள்முதல் விலை 98% திரும்பப்பெறப்படும்.

பத்தாண்டுக் காலக் கொள்கையில் ஓய்வூதியம் பெறுபவரின் இறப்பிற்கு, வாங்குபவரின் வாங்குபவர் விலை கொடுக்க வேண்டும்.

### சிறுமக்/பெருமக் கொள்முதல் விலை, ஓய்வூதிய தொகை:
 
பெரும ஓய்வூதிய வரம்பை ஒரு குடும்பம் முழுவதுமாக, குடும்பத்தில் ஓய்வூதியம் பெறுபவர், அவரின் மனைவி  உறவினர்கள் ஆகியோர் உரிமை பெற்றவராகிறார் 
உத்தரவாதத்திற்கும், உண்மையான வட்டிக்குமிடையில் உள்ள வேறுபாட்டிற்கும், நிர்வாகம் தொடர்பான செலவினங்களுக்கும் இடையேயான வேறுபாடு காரணமாக, இந்திய அரசு நல்கை வழங்கப்பட்டு, குழுமத்திற்குத் திரும்பப் பெறப்படுகிறது.

## விரிவாக்கமும் மாற்றங்களும்
2018-2019 நிதி ஆண்டிற்கான இந்திய அரசின் பாதீட்டுத் தாக்கலின்போது இத்திட்டத்தின் பெருமக் கொள்முதல் விலை ரூ.15 லட்சம் எனவும் திட்டத்தில் இணைந்துகொள்ளும் காலம் மார்ச் 2020 எனவும் விரிவாக்கம் செய்யப்பட்டது. மேலும் இந்த விரிவாக்க காலத்திற்கு ஆண்டிற்கு 8% என்ற வட்டி வீதம் உறுதி செய்யப்பட்டது. 20 மே 2020 அன்று இத்திட்டத்தில் சேர்ந்துகொள்ளும் காலம் மார்ச் 2023 வரை மூன்றாண்டுகளுக்கு நீட்டிக்கப்பட்டடது. 2020-2021 நிதி ஆண்டிற்கான வீதம் 7.4% எனக் குறைக்கப்பட்டு, ஒவ்வொரு ஆண்டும் இது மீளாய்வு செய்யப்பட்டு மூத்தக் குடிமக்கள் சேமிப்புத் திட்ட (SCSS) வட்டிவிகிதத்தையொட்டி மாற்றம் செய்யப்படும் என அறிவிக்கப்பட்டுள்ளது .

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:மோதி ஆட்சியின் திட்டங்கள்
பகுப்பு:இந்தியாவில் சமூகப் பாதுகாப்பு
இசுட்ரோன்சியம் சல்பேட்டு

**இசுட்ரோன்சியம் சல்பேட்டு** *(Strontium sulphate)*  என்பது SrSO4  என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். இசுட்ரோன்சியத்தின் சல்பேட்டு உப்பான இச்சேர்மம் வெண்மை நிறத்தில் படிகத்தூளாகக் காணப்படுகிறது. இயற்கையில் செலசுடின் என்ற கனிமமாகக் கிடைக்கிறது. தண்ணிரில் மிகக்குறைவாக அதாவது 8800 பகுதியில் ஒரு பகுதி அளவுக்கே கரைகிறது. நீர்த்த ஐதரோகுளோரிக் அமிலத்திலும், நைட்ரிக் அமிலத்திலும் நன்கு கரைகிறது. சோடியம் குளோரைடு போன்ற காரக் கரைசல்களில் குறிப்பிடத்தக்க அளவு கரைகிறது. 

## கட்டமைப்பு
இசுட்ரோன்சியம் சல்பேட்டு ஒரு பலபகுதிச் சேர்மமாகும். பேரியம் சல்பேட்டின் கட்டமைப்புடன் ஒருங்கிணைந்த ஒத்த கட்டமைப்பைக் கொண்டுள்ளது. அகாந்தாரியா என்றழைக்கப்படும் ரேடியோலாரிய புரோட்டோசோவா உயிரினங்களின் உடற்கூடு சிக்கலான படிகமாகிய இசுட்ரோன்சியம் சல்பேட்டின் கட்டமைப்பிலுள்ளன.   

## பயன்பாடுகள்
அதிகப் பயன்கள் கொண்ட மற்ற இசுட்ரோன்சியம் சேர்மங்கள் தயாரிப்பதற்கான முன்னோடிச் சேர்மமாக இது இயற்கையில் தோன்றுகிறது. தொழிற்துறையில் இச்சேர்மம் கார்பனேட்டாக மாற்றப்பட்டு பீங்கான் உற்பத்தியில் ஒரு முன்னோடிச் சேர்மமாகப் பயன்படுத்தப்படுகிறது. மேலும் நைட்ரேட்டாக மாற்றப்பட்டு வானவெடிகள் தயாரிக்கவும் பயன்படுகிறது . 

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:சல்பேட்டுகள்
பகுப்பு:கந்தகச் சேர்மங்கள்
கோரம்

**கோரம்** (*Quorum*) சட்டப்படியான ஒரு நிறுவனத்தின் பொதுக்குழு அல்லது நிர்வாகக் குழு கூட்டங்களில், குழுவின் மொத்த உறுப்பினர்களில் ஒரு குறிப்பிட்ட விழுக்காட்டினர் கலந்து கொள்வதை, சட்டப்படி அல்லது அரசாணையின்படி அல்லது அந்நிறுவனத்தின் துணை விதிகளில் கூறப்பட்டிருக்கும்.

குறிப்பிட்ட தொகை உறுப்பினர்கள் கலந்து கொள்ளாத கூட்டத்தை, உடனடியாகக் கூட்டத் தலைவர் வேறு கிழமைக்கு ஒத்தி வைக்க வேண்டும். கோரம் இல்லாத கூட்டத்தில்  தீர்மானங்களைக் குறித்து பேசலாம், விவாதிக்கலாம்; ஆனால் தீர்மானங்கள்  நிறைவேற்றினால், அது சட்டப்படி செல்லுபடியாகாது.

எடுத்துக்காட்டாக தமிழக கிராம ஊராட்சிகள் நடத்தும் கிராம சபைக் கூட்டங்களில், கிராம ஊராட்சியின் மொத்த வாக்காளர்களில் 10%  அல்லது கிராம ஊராட்சியின் மக்கள் தொகைக்கு ஏற்ப குறிப்பிட்ட எண்ணிக்கை கொண்ட வாக்காளர்கள் கலந்து கொண்டிருப்பதை ஆங்கிலத்தில் கோரம் எனப்படும்.

கூட்டத்தில் கோரம் உள்ளதா அல்லது இல்லையா என்பதைத் தீர்மானிக்கும் நபர் கூட்டத் தலைவர் ஆவார்.

## மேற்கோள்கள்

பகுப்பு:சட்டம்
மோனோகால்சியம் அலுமினேட்டு

**மோனோகால்சியம் அலுமினேட்டு** *(Monocalcium aluminate)* என்பது CaAl2O4  என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். கால்சியம் அலுமினேட்டு வகைச் சேர்மங்களில் இதுவும் ஒரு சேர்மமாகும். இயற்கையில் மிக அரிதாகத் தோன்றும் மோனோகால்சியம் அலுமினேட்டு குரோடைட்டு, திமிட்ரியிவானோவைட்டு என்ற இரண்டு பல்லுருவத் தோற்றங்களில் காணப்படுகிறது. இவையிரண்டும் விண்கற்களில் இருந்து கிடைப்பதாகக் கருதப்படுகிறது. கால்சியம் அலுமினேட்டு சிமெண்ட்டுக்களில் இதுவொரு முக்கியப் பகுதிப்பொருளாக இருக்கிறது. 
 
## பண்புகள்

கால்சியம் கார்பனேட்டு மற்றும் அலுமினிய ஆக்சைடு சேர்மங்களை பொருத்தமான விகிதத்தில் சேர்த்து கலவையை உருகும் வரையில்  சூடேற்றும் போது மோனோகால்சியம் அலுமினேட்டு உருவாகிறது. 1390° செல்சியசு வெப்பநிலையில் இக்கலவை ஓரியைபின்றி உருகுகிறது. மோனோகால்சியம் அலுமினேட்டு படிகங்கள் ஒற்றைச்சரிவும் போலியறுங்கோண வடிவுக் கட்டமைப்பும் 2945 கி.கி.மீ−3 அடர்த்தியும் கொண்டுள்ளன. கால்சியம் அலுமினேட்டு வகை சிமெண்ட்டுகளில் இது திண்மக் கரைசலாக உள்ளது. சிமென்ட்டின் மொத்த அளவைச் சார்ந்து அதில் சிறு அளவில் பிற தனிமங்கள் கலந்துள்ளன. Ca0.93Al1.94Fe0.11Si0.02O4 என்பது கால்சியம் அலுமினியம் சிமெண்டின் ஒரு குறிப்பிட்ட இயைபு அளவு ஆகும். இது தண்ணிருடன் தீவிரமாக வினைபுரிந்து சிற்றுறுதிநிலை நிரேற்றுகளை CaO•Al2O3•10H2O அல்லது 2CaO•Al2O3•8H2O, 3CaO•Al2O3•6H2O நீரேற்றுகளின் கலவை மற்றும் Al(OH)3 கூழ்மம் ஆகியனவற்றை உருவாக்குகிறது. கால்சியம் அலுமினேட்டு சிமெண்ட்டுகளின் வலிமை அதிகரித்தலில் இவ்வினைகள் முதல் படிநிலையாகும்.

## மேற்கோள்கள்

பகுப்பு:கால்சியம் சேர்மங்கள்
பகுப்பு:அலுமினேட்டுகள்
1,3-டைபுளோரோ-டிரைசல்பேன்-1,1-டைபுளோரைடு

**1,3-டைபுளோரோ-டிரைசல்பேன்-1,1-டைபுளோரைடு**  *(1,3-Difluoro-trisulfane-1,1-difluoride)* என்பது கந்தகம் புளோரினுடன் குறைந்த ஆக்சிசனேற்ற நிலையில் உள்ள ஒரு கனிம மூலக்கூற்றுச் சேர்மமாகும். SF3SSF என்ற கட்டமைப்பு வாய்ப்பாட்டில் மூன்று கந்தக அணுக்களின் சங்கிலி   ஒன்று உள்ளது. ஒரு முனையில் மூன்று புளோரின் அணுக்கள் மற்றொரு புளோரின் அணுவுடன் பிணைந்துள்ளன. S3F4 என்றும் இதன் வாய்ப்பாட்டை எழுதலாம்.  -62°செல்சியசு வெப்பநிலை உருகுநிலையும், 94°செல்சியசு வெப்பநிலை கொதிநிலையையும் 1,3-டைபுளோரோ-டிரைசல்பேன்-1,1-டைபுளோரைடு பெற்றுள்ளது. ஒரு வாயுவாக இது நிலைத்தன்மையற்று SSF2 மற்றும் SF4 சேர்மங்களாக உடைகிறது. 
கந்தக டைபுளோரைடு மற்றும் SSF2 இன் சமபகுதியன் ஒன்றும் ஒடுக்க வினையில் ஈடுபடுவதால் SF3SSF உண்டாகிறது. 
S3F4 ⇌ SSF2 + SF2 என்ற இவ்வினை 6 கி.யூ/மோல் வெப்பத்தைப் பய்ன்படுத்துகிறது.

FSSF2SF என்பது S3F4  இன் சாத்தியமுள்ள மாற்றியன் ஆகும். இது உடனடியாக புளோரினை இடம்பெயர்த்து F2SSSF2 என்ற மாற்றியனையும் இது உடனடியாக உடைந்து SF2 மற்றும் SSF2.சேர்மங்களாக மாறுகின்றன. மூன்று SF2 அலகுகள் கொண்டுள்ள வளைய மாற்றியன் உயராற்றல் கட்டமைப்பாகக் கருதப்படுகிறது. 

## மேற்கோள்கள்

பகுப்பு:கந்தக புளோரைடுகள்
கோரக்பூர் அரசு மருத்துவமனை இறப்புகள்

**கோரக்பூர் அரசு மருத்துவமனை இறப்புகள்** என்பது இந்தியாவின் உத்தரப்பிரதேச மாநிலத்தின் கோரக்பூர் நகரத்தில் அமைந்துள்ள அரசு மருத்துவமனையில் நிகழ்ந்த இறப்புகளைக் குறிக்கும்.

பாபா ராகவ் தாஸ் மருத்துவக் கல்லூரி மருத்துவமனையில், 2017 ஆம் ஆண்டின் ஆகத்து 7 ஆம் தேதி முதல் 11 ஆம் தேதி வரையிலான 5 நாட்களில் சுமார் 60 குழந்தைகள் உயிரிழந்தனர். ஆகத்து 10, 11 தேதிகளில் 30 குழந்தைகள் உயிரிழந்ததாக மருத்துவமனை தெரிவித்தது. 12 பேர் மூளைக் காய்ச்சலால் இறந்ததாகவும், பிறர் ஆக்சிசன் தரப்படாமல் இறந்ததாகவும் மருத்துவமனை அறிவித்தது. அதன் பிறகான நாட்களில் நிகழ்ந்த இறப்புகளையும் சேர்த்து, மொத்தமாக 72 குழந்தைகள் இறந்துள்ளதாக அறிவிக்கப்பட்டது.

ஆக்சிசன் உருளைகளை விற்பனை செய்யும் தனியார் நிறுவனத்துக்கு உரூபாய் 67 இலட்சம் பணம் நிலுவையில் இருந்ததாகவும், அதனால் அந்த நிறுவனம் உருளைகள் வழங்குதலை நிறுத்தியதாகவும் தகவல்கள் வெளியாகின. இந்தத் தட்டுப்பாட்டின் காரணமாக உரிய மருத்துவ சிகிச்சையை குழந்தைகளுக்கு தர இயலாததால் இறப்பு ஏற்பட்டதாக தகவல் வெளியாகியது.

## உத்தரப் பிரதேச மாநில அரசின் எதிர்வினை
பத்திரிகையாளர்கள் கூட்டத்தில் பேசிய முதலமைச்சர் யோகி ஆதித்யநாத், ஆக்சிசன் வழங்குதலில் ஏற்பட்ட தட்டுப்பாடுகளின் காரணமாக குழந்தைகள் இறக்கவில்லை என தெரிவித்தார். மாநில தலைமை அரசுச் செயலாளரின் தலைமையில் உருவாக்கப்பட்டுள்ள செயற்குழு இது குறித்து விசாரணை செய்யும் என்றும் தெரிவித்தார்.

இந்த மருத்துவமனை சார்ந்துள்ள மருத்துவக் கல்லூரியின் முதல்வர் இடைநீக்கம் செய்யப்பட்டார்.

## எதிர்க்கட்சிகளின் எதிர்வினை
குழந்தைகளின் இறப்பிற்குப் பொறுப்பேற்று மாநில முதல்வர் யோகி ஆதித்யநாத், சுகாதார அமைச்சர் சித்தார்த் நாத், மருத்துவக் கல்வி அமைச்சர் அசுதோசு டேண்டன் ஆகியோர்  பதவி விலக வேண்டும் என காங்கிரசு கருத்து வெளியிட்டது. மருத்துவமனை நிர்வாகம், ஆக்சிசன் வினியோகிக்கும் தனியார் நிறுவனம், மாவட்ட நிர்வாகம் ஆகியவற்றின்மீது மனிதக் கொலை வழக்கு தொடர வேண்டும் என்றும் காங்கிரசு தனது கருத்தினைத் தெரிவித்தது. சமாஜ்வாதி கட்சி தனது குற்றச்சாட்டுகளை முன்வைத்தது.

மாநிலங்களவை எதிர்க்கட்சித் தலைவர் குலாம் நபி ஆசாத் (காங்கிரசு), முன்னாள் மத்திய அமைச்சர் ஆர். பி. என். சிங் (காங்கிரசு) ஆகியோர் இந்த மருத்துவமனைக்குச் சென்று பாதிக்கப்பட்ட குடும்பத்தினரை சந்தித்தனர். 
  
## மேற்கோள்கள்

## வெளியிணைப்புகள்
* 'Not Hospital, Slaughterhouse': Man Who Lost 4-Day-Old Son In Gorakhpur Tragedy, என்டிடிவி, 12 ஆகத்து 2017
* Gorakhpur Hospital Chief Sacked, Oxygen Vendor To Be Probed: 10 Points, என்டிடிவி, 13 ஆகத்து 2017
* ஒரு செய்தித் தொகுப்பு, தி இந்து
* Wages of neglect: on Gorakhpur deaths - தலையங்கம், தி இந்து, 14 ஆகத்து 2017

பகுப்பு:2017 இல் இந்தியா
பகுப்பு:இந்தியாவில் மருத்துவமனை அலட்சிய இறப்புகள்
பகுப்பு:2017 இறப்புகள்
பகுப்பு:உத்திரப்பிரதேச வரலாறு (1947- தற்போதுவரை)
எத்தில்மெத்திலமீன்

**எத்தில்மெத்திலமீன்** *(Ethylmethylamine)* என்பது C3H9N  என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும். இச்சேர்மம் என்-மெத்திலெத்தேனமீன் என்ற பெயராலும் அழைக்கப்படுகிறது. நிறமற்ற நீர்மமான இச்சேர்மம் அரிக்கும் தன்மையும் எளிதில் தீப்பற்றக்கூடியதாகவும் காணப்படுகிறது . 
## மேற்கோள்கள்

பகுப்பு:ஆல்கைல் அமீன்கள்
பகுப்பு:அமீன்கள்
தீக் போர்

**தீக் போர்** *(Battle of Deeg)*  1804 ஆம் ஆண்டு நவம்பர் 13 அன்று நடைபெற்றது. இந்தியாவின் தற்போதைய இராசத்தான் மாநிலத்திலுள்ள பரத்புர் மாவட்டத்திலுள்ள, அப்போதைய மராட்டியப் பேரரசுக்கு உட்பட்ட தீக் நகருக்கு வெளியே இப்போர் நிகழ்ந்தது. இரண்டாம் ஆங்கிலேய மராத்தியப் போரின் ஒரு பகுதியாக தீக் போர் கருதப்படுகிறது. ஆங்கிலக் கிழக்கிந்திய நிறுவனத்தின் படைத்தலைவராக இருந்த பிரேசர் இப்போரில் மராட்டியப் படையைத் தோற்கடித்தார். நடைபெற்ற தாக்குதலில் பிரேசர் தன்னளவில்  மரணக் காயமுற்றார். எதிரிகளின் 160 துப்பாக்கிகளில் 87 துப்பாக்கிகளை ஆங்கிலேயர்கள் கைப்பற்றினர். ஆங்கிலேய வீரர்களில் 640 படைவீரர்கள் கொல்லப்பட்டனர். மராட்டியர்களில் 2000 வீரர்களுக்கு மேல் இழப்பு ஏற்பட்டதாக கருதப்படுகிறது .
ஆங்கிலேயர்களின் படைத்தலைவர் உட்பட ஏராளமான வீர்ர்கள் காயமடைந்தனர் என்பதும் ஆறுநூறுக்கும் அதிகமானோர் கொல்லப்பட்டனர் என்பதும் போரின் விளைவுகளாகக் கருதப்பட்டன. தீக் நகருக்கு அருகில் நடைபெற்ற காரணத்தால் இப்போர் தீக் போர் என்றும் அழைக்கப்படுகிறது. 
   
## புனைக்கதைகளில்
தீக்போர் மற்றும் முற்றுகை தொடர்பான புள்ளி விவரங்கள் சியார்சு ஆல்பிரட் எண்டியின் 1902 ஆம் ஆண்டு புத்தகத்தில் இடம்பெற்றுள்ளன. (At the Point of the Bayonet: A Tale of the Mahratta War)

## மேற்கோள்கள்

*MacFarlane, Charles. ''A history of British India: from the earliest English intercourse to the present time''
*Duff, James Grant. ''A History of the Mahrattas, vol. 3'', p. 290

பகுப்பு:இந்தியப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
குவியமில்லா அமைப்பு

வலது|thumb|350x350px|குவியமில்லா அமைப்பில் ஒளியின் பாதை வரைபடம்.
**குவியமில்லா அமைப்பு** (*Afocal system*) என்பது ஒளியியல் அடிப்படையில் ஒளியை முழுமையாகக் குவிக்கவோ அல்லது ஒரு புள்ளியிலிருந்து விரிக்கவோ இயலாத ஒரு அமைப்பாகும். அதாவது குறிப்பிட்ட குவிய துாரம் என்பது இவ்வமைப்பில் இல்லை.

இவ்வமைப்பு ஒரு இணை ஒளியியல் சாதனங்களால் உருவாக்கப்படுகிறது. அவற்றின் நீளம் இரண்டு ஒளியியல் சாதனங்களின் குவிய துாரங்களின் கூடுதலுக்குச் சமம் **(d = f<sub>1</sub>+f<sub>2</sub>)**.

எடுத்துக்காட்டாக நட்சத்திரங்களைக் காண உதவும் தொலைநோக்கிகளில் குவியமில்லா அமைப்பு பயன்படுகிறது. இதில் பொருளும் வெகு தொலைவில் உள்ளது, பிம்பமும் வெகு தொலைவில் உருவாகிறது (அதாவது ஒளி இணை கற்றை ஆக்கப்படுகிறது).

இவ்வமைப்பில் இணை கற்றையின் விரிகை மாற்றப்படுவதில்லை. ஆனால் உருப்பெருக்கத்தை மாற்றுவதன் மூலம் அதன் அகலம் மாற்றப்படுகிறது. அப்படிப்பட்ட தொலைநோக்கியின் உருப்பெருக்கம்:
: M = \frac{f_2}{f_1}

குவியமில்லா அமைப்புகள் சீரொளி (லேசர்), அகச் சிவப்பு கதிர்கள் அமைப்பு, நிழற்படக் கருவி மற்றும் தொலைநோக்கி ஆகியவற்றில் ஒளிக்கற்றைகளைச் சீர்செய்ய உதவுகிறது. நிழற்படக் கருவியும் தொலைநோக்கியும் இணைந்து உருவாக்கும் நிழற்படக் கலை **குவியமில்லா நிழற்படக் கலை** எனப்படுகிறது.

## மேலும் பார்க்க
* வில்லை (ஒளியியல்)

## மேற்கோள்கள்

பகுப்பு:வடிவ ஒளியியல்
பகுப்பு:ஒளியியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
4-மெத்தில்பென்சால்டிகைடு

**4-மெத்தில்பென்சால்டிகைடு** *(4-Methylbenzaldehyde)* என்பது C8H8O  என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும்.  எளிய அரோமாட்டிக் ஆல்டிகைடான இச்சேர்மம் வர்த்தக ரீதியாகவும் கிடைக்கிறது. தொலுயீனுடன் கார்பன் மோனாக்சைடையும் ஐதரசன் குளொரைடையும் சேர்த்து காட்டர்மான் கோச் நிபந்தனைகளுக்கு உட்பட்டு பார்மைலேற்ற வினைக்கு உட்படுத்தினாலும் 4-மெத்தில்பென்சால்டிகைடு தயாரிக்க இயலும். பென்சால்டிகைடு போல 4-மெத்தில்பென்சால்டிகைடும் செர்ரி போன்ற வாசனையைக் கொண்டுள்ளது:. 4-Methylbenzaldehyde has a cherry-like scent similar to benzaldehyde.

:. 
## மேற்கோள்கள்

பகுப்பு:பென்சால்டிகைடுகள்
பகுப்பு:4-டோலைல் சேர்மங்கள்
ஆர்சோனியம்

**ஆர்சோனியம்** *(Arsonium)* நேர்மின் அயனி என்பது  என்ற வாய்ப்பாட்டைக் கொண்ட  நேர்மின் சுமையைக் கொண்ட ஒரு பலவணு அயனியாகும். ஆர்சோனியம் உப்பு என்பது ஆர்சோனியம் நேர்மின் அயனி அல்லது ஆர்சோனியம் எதிர்மின் அயனி இவற்றில் எதுவொன்றாலும் ஆகியிருக்கலாம். உதாரணமாக ஆர்சோனியம் புரோமைடு () மற்றும் ஆர்சோனியம் அயோடைடு () என்பவற்றைக் கூறலாம். ஆர்சீனுடன் ஐதரசன் புரோமைடு அல்லது ஐதரசன் அயோடைடு வினைபுரிவதால் இவை உருவாகின்றன. அல்லது நான்கிணைய ஆர்சோனியம் உப்பு Ph4As+Cl− போன்ற (சி.ஏ.எசு: [123334-18-9], நீரேற்று வடிவம்) கரிம வழிப்பொருட்களும் சமநிலை அயனிச் சேர்மமான ஆர்சனோபீட்டெயின் சேர்மத்தையும் பொதுவாக உருவாக்குகின்றன.

## மேற்கோள்கள்

பகுப்பு:ஆர்சனிக்கு(−III) சேர்மங்கள்
பகுப்பு:நேர்மின்னயனிகள்
சியா லா கணவாய்

**சியா லா கணவாய்** (Sia La) என்பது இமயமலையிலுள்ள காரகோரம் மலைத்தொடரின் துணை மலைத் தொடரான சால்டோரா முகட்டின் மேல் அமைந்துள்ளது. 1972-இல் இந்தியா மற்றும் பாகித்தானுக்கு இடையே ஏற்பட்ட சிம்லா ஒப்பந்தத்தின் படி என்.யே9842 என்ற வரைபடப்புள்ளிக்கு 60 கிலோமீட்டர் தொலைவில் வடக்கு-வடமேற்கில் இக்கணவாய் வரையறுக்கப்பட்டுள்ளது. சிம்லா ஒப்பந்தத்தின் ஒரு பகுதியாக இவ்விரு நாடுகளுக்கிடையில்  1972 எல்லைக்கோடு கட்டுப்பாட்டு முடியும் பகுதி என்று இக்கணவாய் வரையறுக்கப்பட்ட்து. சியா லா கணவாய் சீன எல்லைக்கு அருகிலும் மற்றும் வடமேற்கு சியாசின் பனிமலையின் மேற்பகுதிக்கு மிக அருகிலும் அமைந்திருக்கிறது. சியாசென் பனிமலை, பாகித்தான் கட்டுப்பாட்டிலுள்ள கோண்டூ பனிமலையையும் மற்றும் மேற்கிலுள்ள பள்ளத்தாக்கையும் இணைக்கிறது.

## பூகோள அரசியல் பிரச்சனைகள்

சியாச்சின் பனியாறை பிடிக்கும் இந்திய இராணுவத்தின் மேகதூது இராணுவ செயல்முறையின் போது சியா லா கணவாய் மட்டுமல்லாது, அதன் அருகிலுள்ள கயாங் லா மற்றும் பிலாபாண்ட் லா கணவாய்களிலும் இராணுவ நடவடிக்கைகள் 1984- ஆம் ஆண்டில் துவங்கின.  இது சியாசென் பூசலில் ஏற்பட்ட முதல் இராணுவ நடவடிக்கையும் மற்றும் மிகப் பெரிய காசுமீர் பூசலின் ஒரு பகுதியும் ஆகும். இந்த கணவாய்கள் அனைத்தும் தற்போது இந்தியா வசம் உள்ளது. மேற்கு திசைக்கு அருகில் பாக்கித்தானின் கட்டுப்பாட்டில் உள்ள பகுதிகள் உள்ளன. 

## மேற்கோள்கள்

* 
* 

## புற இணைப்புகள்
* Siachen Peace Park

பகுப்பு:இமயமலையிலுள்ள கணவாய்கள்
பகுப்பு:இந்தியக் கணவாய்கள்
பகுப்பு:பாக்கித்தான் கணவாய்கள்
அழகன்குளம் தொல்லியல் களம்

**அழகன்குளம் தொல்லியல் களம்**, தமிழ்நாட்டின் இராமநாதபுரம் மாவட்டம், இராமநாதபுரம் வட்டம், மண்டபம் ஊராட்சி ஒன்றியத்தில் உள்ள அழகன்குளம் கிராமத்தில் உள்ளது. தற்போது அழகன்குளம் தொல்லியல் களத்தில் தமிழ்நாடு அரசு தொல்லியல் துறை அகழ்வாராய்ச்சியை  மேற்கொண்டு வருகிறது.

அழகன்குளம் தொல்லியல் களம், வைகை ஆற்றின் கரையில்,  வங்காள விரிகுடா கடற்கரையிலிருந்து மூன்று கிலோ மீட்டர் தொலைவில் அமைந்துள்ளது. அழகன்குளம் கிராமத்தில் 1980களில் முதன் முறையாக சிறிதளவில் அகழ்வாய்வு செய்ததில், இவ்விடத்தில் தொல்லியல் எச்சங்கள் இருப்பதை உறுதி செய்தனர்.

மறைந்த முன்னாள் தமிழக முதல்வர் ஜெ. ஜெயலலிதா, அழகன்குளத்தில் முறையாக அகழ்வாராய்ச்சி மேற்கொள்ள தமிழ்நாடு அரசு தொல்லியல் துறைக்கு 1 செப்டம்பர் 2016 அன்று  ஆணையிட்டார். 

அழகன்குளம் தொல்லியல் களத்தில் முதலில் பத்தடி நீளம், பத்தடி அகலம், இருபதடி ஆழம் கொண்ட ஐந்து  பள்ளங்கள் தோண்டப்பட்டதாக தமிழகத் தொல்லியல் துறை இயக்குநர் தெரிவித்துள்ளார்.

அழகன்குளம் அகழ்வாராய்ச்சியில், கிமு 375க்கு முந்தைய,  மத்தியதரைக்கடல் ஒட்டிய நாடுகளில்  புழங்கப்பட்ட மண் ஓடுகள்,  மட்பாண்டங்களின் சில்லுகள் மற்றும் ஜாடித் துண்டுகள் கிடைத்துள்ளது.

கிமு முதல் நூற்றாண்டுக் காலத்திய தமிழ் பிராமி எழுத்துகளில் எழுதப்பட்ட  சிவப்பு நிற ஓடுகள் கிடைத்துள்ளது. பிற   தொல்பொருட்களான மணிகள், துளையிடப்பட்ட ஓடுகள், பல அளவுகளால் ஆன செங்கற்கள் இங்கு அகழ்ந்தெடுக்கப்பட்டுள்ளது.
 
அழகன்குளம் அகழ்வாராய்ச்சியில் கிடைத்த நாணயங்களின் முன்புறத்தில் உரோமானிய மன்னரின் முகமும், பின்புறத்தில் உரோமானியர்களின் வெற்றிக்கான தேவதையின் உருவமும் பொறிக்கப்பட்டுள்ளது. இதன் மூலம் இந்நாணயங்களை, கிமு 375ல் உரோமைப் பேரரசை கிமு 375 –  392 முடிய ஆண்ட இரண்டாம்  வாலெண்டைன் (Valentinian II) வெளியிட்டிருக்கலாம் எனக் கருதப்படுகிறது. இதன் மூலம் பாண்டியர்களுக்கும், உரோமானியர்களுக்கு இடையே நடந்த கடல் வணிகம் அறியப்படுகிறது.

சங்க காலத்திய அழகன்குளம் பகுதி, கிமு 300 முதல் கிபி 300 முடிய பாண்டியர்களின் வணிக நகரமாகவோ அல்லது துறைமுக நகரமாகவோ இருந்திருக்கலாம் எனத் தொல்லியல் ஆய்வாளர்கள் கருதுகின்றனர்.

மேலும் ஏழாவது சுற்றில் நடைபெற்ற அகழாய்வில், உரோமனியர்களுடான வணிகம் மற்றும்  உரோமானிய மற்றும் மத்தியதரைக்கடல் நாடுகளின் வணிகர்களின் வணிகக் குடியிருப்புகள் அழகன்குளத்தில் கண்டறியப்பட்டுள்ளது.

## அகழாய்வு அறிக்கை
அகழாய்வு தொடங்கி 30 ஆண்டுகளாகியும் தமிழ்நாடு அரசு தொல்லியல் துறை இதுவரை இறுதி அறிக்கை தாக்கல் செய்யாததது ஏன்? சென்னை உயர் நீதிமன்றம் என்ற கேள்வி எழுப்பியது. அதற்கு தொல்லியல் துறை  அழகன்குளம் அகழாய்வின் முதல் கட்ட அறிக்கை தயார் செய்யப்பட்டுள்ளது என்றும், இறுதி அறிக்கை தயாராகி வருகிறது எனக் கூறப்பட்டது. இதையடுத்து நீதிபதிகள், அழகன்குளம் அகழாய்வு தொடர்பான அனைத்து அறிக்கைகளையும் நீதிமன்றத்தில் தாக்கல் செய்ய வேண்டும் என அறிவுறுத்தியது.

## இதனையும் காண்க
* அழகன்குளம்
* கீழடி அகழாய்வு மையம்
* அரிக்கமேடு தொல்லியல் களம்
* ஆதிச்சநல்லூர் தொல்லியல் களம்

## மேற்கோள்கள்


## வெளி இணைப்புகள்

பகுப்பு:இராமநாதபுரம் மாவட்டம்
பகுப்பு:தமிழக தொல்லியற்களங்கள்
பகுப்பு:தமிழர் தொல்லியல்
பகுப்பு:இந்தியத் தொல்லியற்களங்கள்
ஆடுதுறை - 11 (நெல்)

**ஏ டி டீ - 11** (*ADT 11*) வட்டார வழக்கு **நெல்லூர் சம்பா** (*Nellore samba*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1933 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
நீண்டகால நெற்பயிர்களில் ஒன்றான இது, 175 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம். போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, காவிரி ஆற்று கழிமுகத்துவாரப் பகுதி, சேலம், மதுரை, மற்றும் கோவை போன்ற மாவட்டங்களில் பெரும்பான்மையாக பயிரிடப்படும் இந்த நெல் இரகம், தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 3800 கிலோவரை (*3.8 t/ha*) மகசூல் தரக்கூடியது.
* இவ்வகையை சாகுபடி செய்ய, சம்பா மற்றும் தாளடி பருவங்கள் மிகவும் சிறந்தது. 
* இந்நேல்லின் அரிசி, வெள்ளை நிறத்தில் சிறுத்து தடித்த வடிவில் காணப்படுகிறது.
* இதன் அரிசி, ஏ டி டீ - 5 விடவும் தரமும் சிறந்ததுமாக உள்ளது 

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
நியோடிமியம்(III) ஆக்சைடு

**நியோடிமியம்(III) ஆக்சைடு** *(Neodymium(III) oxide)* என்பது Nd2O3  என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். நியோடிமியம் செசுகியுவாக்சைடுஎன்ற பெயராலும் அழைக்கப்படும் இச்சேர்மம் நியோடிமியம் மற்றும் ஆக்சிசன் சேர்ந்து உருவாகிறது. வெளிர் சாம்பல்-நீல அறுகோண படிகங்களாக இச்சேர்மம் உருவாகிறது. முன்னதாக ஒரு தனிமம் எனக்கருதப்பட்ட அரிய-மண் கலவையான டிடிமியத்தில் ஒரு பகுதியாக நியோடிமியம்(III) ஆக்சைடு காணப்படுகிறது. 
## பயன்கள்

சூரிய ஒளிக்காப்பு கண்ணாடிகள் உள்ளிட்ட கண்ணாடிகளில் கலக்க மாசாக நியோடிமியம்(III) ஆக்சைடு பயன்படுகிறது. மேலும் திண்மநிலை சீரொளிகள் உருவாக்கவும், வண்ணக்கண்ணாடிகள் தயாரிக்கவும், மிளிர்பூச்சுகள் தயாரிப்பிலும் இதைப்பயன்படுத்துகின்றனர். நியோடிமியம் கலக்கப்பட்ட கண்ணாடி மஞ்சள் மற்றும் பச்சை ஒளியை ஈர்த்துக் கொள்வதால் செவ்வூதா நிறத்திற்கு மாறுகிறது. இதனால் பற்றவைப்புக் கண்ணாடிகள் தயாரிப்பில் பயன்படுத்தப்படுகிறது. நியோடிமியக் கலப்பு கண்ணாடிகளில் சில இருநிறங்காட்டிகளாக விளங்குகின்றன. அதாவது ஒளி அமைப்பைப் பொறுத்து இக்கண்ணாடி நிறத்தை மாற்றிக் கொள்கிறது. அலெக்சாண்டரைட்டு என்று பெயரிடப்பட்ட கனிமம் சுரிய ஒளியில் நீலமாகவும் செயற்கை ஒளியில் சிவப்பாகவும் தோன்றுகிறது. உலகம் முழுவதும் ஒவ்வோர் ஆண்டும் கிட்டத்தட்ட 7000 டன்கள் நியோடிமியம்(III) ஆக்சைடு உற்பத்தி செய்யப்படுகிறது. பலபடியாக்கல் வினையூக்கியாகவும் நியோடிமியம்(III) ஆக்சைடைப் பயன்படுத்துகின்றனர்.
 
## வினைகள்
நியோடிமியம்(III) ஆக்சைடை நியோடிமியம்(III) நைட்ரைடு அல்லது நியோடிமியம்(III) ஐதராக்சைடு சேர்மத்தை காற்றில் எரித்துத் தயாரிக்கிறார்கள்.

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:ஆக்சைடுகள்
பகுப்பு:செசுகியுவாக்சைடுகள்
இலினோடைப் கலப்புலோகம்

**இலினோடைப்** *(Linotype)* கலப்புலோகம் என்பது ஐந்து வகையான ஈயக் கலப்புலோகங்களின் பரந்துபட்ட ஒரு பெயராகும். குறை உருகுநிலை கலப்புலோகம் எனப்படும் யுடெக்டிக் கலப்புலோகம் என்ற பெயராலும் இது அழைக்கப்படுகிறது. ஒவ்வொரு வகை ஈயக் கலப்புலோகமும் மூன்று முதல் ஐந்து துணை வகைபாடுகளைக் கொண்டுள்ளன. 

அவற்றில் ஒன்றாக 4% வெள்ளீயமும் 12% ஆண்டிமனியும் கலந்த கலப்புலோகம் கருதப்படுகிறது.
 
## மேற்கோள்கள்

பகுப்பு:ஈயக் கலப்புலோகங்கள்
பகுப்பு:கலப்புலோகங்கள்
பாபா ராகவ் தாஸ் மருத்துவக் கல்லூரி

**பாபா ராகவ் தாஸ் மருத்துவக் கல்லூரி** (பி. ஆர். டி. மருத்துவக் கல்லூரி, BRD Medical College) இந்தியாவின் உத்திரப் பிரதேச மாநிலத்தின் கோரக்பூர் நகரத்தில் அமைந்துள்ள அரசு மருத்துவக் கல்லூரி ஆகும். தீன் தயாள் உபாத்தியாயா கோரக்பூர் பல்கலைக்கழகத்தின் கட்டுப்பாட்டின்கீழ் இந்தக் கல்லூரி வருகிறது.

இந்திய மருத்துவக் கழகத்தால் அங்கீகரிக்கப்பட்டுள்ள இந்தக் கல்லூரி, 1972 ஆம் ஆண்டிலிருந்து இயங்கி வருகிறது.

பாபா ராகவ் தாஸ் மருத்துவக் கல்லூரியின் அங்கமாக *கோரக்பூர் அரசு மருத்துவமனை* உள்ளது.

## மேற்கோள்கள்

## வெளியிணைப்புகள்

பகுப்பு:உத்தரப் பிரதேச மருத்துவக் கல்லூரிகள்
நடுநிலையாக்கல் வினையின் என்தால்பி

**நடுநிலையாக்கல் வினையின் என்தால்பி** (*Enthalpy of neutralization*)  என்பது ஒரு சமான அமிலமும் ஒரு சமான காரமும் வினைபுரிந்து உப்பும் நீரும் உருவாகும் நடுநிலையாக்கல் வினையில் ஏற்படும் வெப்ப அடக்கம் அல்லது என்தால்பி மாற்றத்தைக் குறிக்கும். (**Δ''H''<sub>n</sub>**) என்ற குறியீட்டால் இது அடையாளப்படுத்தப்படுகிறது. வினைபடு பொருள்களும் வினைவிளை பொருள்களும் செந்தர நிலையில் காணப்படுவதால் இவ்வினை என்தால்பி வினையில் இது ஒரு சிறப்பு வகையாகும். ஒரு மோல் நீர் மூலக்கூறு உருவாகும் போது வெளிப்படும் ஆற்றல் நடுநிலையாக்கல் வினையின் என்தால்பி என வரையறுக்கப்படுகிறது.
திட்ட நிபந்தனைகளுக்கு உட்பட்டு 298 கெல்வின்  வெப்பநிலையில் (25 பாகை செல்சியசு), 1 வளிமண்டல அழுத்தத்தில்  இவ்வினை மேற்கொள்ளப்பட்டு ஒரு மோல் நீர் உருவாக்கப்படுமேயானால் அதுவே செந்தர நடுநிலையாக்கல் வினையின் என்தால்பி எனப்படும் (ΔHn⊖).
வினையின் போது வெளிப்படும் வெப்பம் (*Q*)
: Q = mc_{p} \Delta T 

இங்கே m என்பது கரைசலின் நிறை, cp என்பது தன்வெப்ப ஏற்புத்திறன் , மற்றும் ΔT என்பது வினையின் போது ஏற்படும் வெப்பநிலை மாற்றம் ஆகும். ΔT  மாற்றத்தை வினையில் ஈடுபடும் பொருளின் அளவால் (மோல்)  வகுக்கும் போது செந்தர என்தால்பி மாற்றம் (ΔH)  கிடைக்கும்.

: \Delta H = - \frac{Q}{n} 

ஒரு வீரியம்மிக்க அமிலம் HA, வீரியம்மிக்க காரத்துடன் B (OH) வினைபுரியும் போது கீழ்கண்ட வினை நிகழ்கிறது.

:{H+} + OH^- -> H2O 

அமிலமும் காரமும் முழுவதுமாக பகுக்கப்படுவதால், நேர் அயனி B + அல்லது எதிர் அயனி A−  நடுநிலையாக்கல் வினையில் ஈடுபடுவதில்லை. 25 பாகை செல்சியசு வெப்ப நிலையில் வினையின் என்தால்பி மாற்றம் -57.62 கிலோ யூல் / மோல் ஆகும். 
வீரியம் குறைந்த அமிலங்கள் மற்றும் காரங்கள் பங்கேற்கும் வினைகளில் நடுநிலையாக்கல் வெப்பம் என்பது pH- அளவைப் பொருத்து அமைகிறது. கனிம அமிலம் அல்லது காரம் சேர்க்கப்படாத நிலையில் சேர்மத்தை முழுமையாக பிரிகையடையச் செய்ய சிறிது வெப்பம் தேவைப்படுகிறது. இவ்வகை நடுநிலையாக்கல் வினையின் போது வெளிப்படும் ஒட்டுமொத்த வெப்ப ஆற்றல் குறைவாக இருக்கும்.

:எ.கா. \ce{HCN + NaOH -> NaCN + H2O};\ \Delta H = -12 கிலோயூல் /மோல் at 25° (செல்சியசு)

இந்த வினையின் அயனியாதல் வெப்பம் (-12 + 57.3) = 45.3 கிலோயூல் /மோல்  அளவுக்குச் சமமாக  இருக்கும். 

## மேற்கோள்கள்
 

பகுப்பு:வெப்ப வேதியியல்
பகுப்பு:அமில-கார வேதியியல்
பொன்மலை நாதர் கோவில்

**பொன்மலை நாதர்  கோயில்** அல்லது **கனககிரீசுவரர் கோயில்**, தமிழ்நாட்டின் திருவண்ணாமலை மாவட்டத்திலுள்ள தேவிகாபுரத்தில் மலையின் மீதமைந்துள்ள சிவன் கோயிலாகும். சுமார் 500 அடி உயரத்தில் உள்ளது. இது, ஏறத்தாழ 1000 ஆண்டுகளுக்கு முன்பு சோழர் ஆட்சி காலத்தில் கட்டப்பட்டது. பின்னர் 15-ஆம் நூற்றாண்டு  விசயநகர அரசு காலத்தில் கோவில் விரிவாக்கப்பட்டது

## வழக்காற்றுக் கூற்றுகள்
*ஒரு கிராமவாசி வனத்தில் பள்ளம் தோண்டி வேர்கள் சேகரிக்கும் போது கோடாரியின் நுனி ஒரு இலிங்கம் பட்டது. இதன் விளைவாக இந்த பாவ செயல் செய்து விட்டதாக எண்ணி அவர் விழுந்து விட்டார். அவரது ஆழ்ந்த பற்றினால் இறைவன் அவரது கனவில் தோன்றி அக்குழியினுள்ளே தான் உள்ளதாகத் தெரிவித்தார். அதன் பின்னர் அக்கிராமவாசி இலிங்கத்தை மலை மீது வைத்து வழிபட்டான்.  
*ஒரு பல்லவ அரசன் படை எடுத்து  வரும்போது தான் வெற்றி பெற்றால் இங்கு பெரும் கோயில் கட்டுவதாக சபதம் செய்து இங்கு அவர்வெற்றி பெற்று கோவில் கட்டி வழிபட்டதாக ஒரு கதை கூறுகிறது.

## அமைப்பு
thumb|தேவிகாபுரம் முன்தோற்றம்
பல படிகள்கொண்ட மலை மேல் முதலில் வீரபத்திரர் சன்னதி. நடுப்பகுதி வழியில் ஆலடி விநாயகர் நிறுவப்பட்டுள்ளது. பாறையின் மேல் உச்சியில் வடக்குப்பகுதியில் அம்பாளின் இரண்டு கால்தடங்களும் காணப்படுகின்றன.

thumb|நவனைகுஞ்சரச் சிற்பம்
இக்கோவில் 140 அடி நீளம், 70 அடி அகலம் கொண்டது. இங்கு உள் பிரகாரத்தில் "நவனைகுஞ்சரம்' சிற்பம் காணப்படுகிறது. தெற்கு பிரகாரத்தில் காணப்படும் சன்னதிகள்: விசாலாட்சியம்மன், எழு கன்னியர் மற்றும் தட்சிணமூர்த்தியும், மேற்குப் பிரகாரத்தில் காணப்படும் சன்னதிகள் சிறீ விநாயகர் மற்றும் சிறீ முருகர் ஆகியவை. இக்கோயிலின் கருவறைக்குள் இரு இலிங்கங்கள் உள்ளன.

## மேற்கோள்கள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டத்திலுள்ள சிவன் கோயில்கள்
வாணாபுரம்

**வாணாபுரம்** இந்தியா, தமிழ்நாடு, திருவண்ணாமலை மாவட்டத்திலுள்ள டவுன் பஞ்சாயத்து ஆகும்.  இது  தண்டராம்பட்டு வட்டாரத்திலுள்ள வாணாபுரம் ஊராட்சியில் அமைந்துள்ள சிற்றூராகும். இவ்வூரின் மக்கள் தொகை 6,112.  இது கடல் மட்டத்தில் இருந்து 98 மீ உயரத்தில் அமைந்துள்ளது. இது  திருவண்ணாமலை மாவட்ட எல்லையில் திருச்சி & கள்ளக்குறிச்சி பாதையில் உள்ளது.

## மேற்கோள்கள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டத்திலுள்ள கிராமங்கள்
ஆடுதுறை - 15 (நெல்)

**ஏ டி டீ - 15** (*ADT 15*) (வட்டார வழக்கு **செங்குறுவை** (*Senkuruvai*) என்றழைக்கப்படும் இந்த நெல் வகை, **[[ஆடுதுறை - 4 (நெல்)|ஏ டி டீ - 4]]** நெல் இரகத்திலிருந்து சடுதிமாற்றம் (*Mutantion*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1937 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 105 - 110 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறைந்த கால நெற்பயிர்கள், குறுவை பட்டத்திற்கு (பருவம்) ஏற்றதாக கூறப்படுகிறது.

## சாகுபடி
குட்டையாகவும் மற்றும் தடித்தும் காணப்படும் இதன் தானிய மணிகள், ஒரு எக்டேருக்கு சுமார் 4200 கிலோவரை மகசூல் தரக்கூடியது. தஞ்சை, திருச்சி மற்றும் செங்கை போன்ற மாவட்டங்களில் அதிக விளைச்சல் தரும் இந்த நெற்பயிர்கள், நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், மற்றும் புதுச்சேரி ஒன்றியப் பகுதியிலும் பரவலாக சாகுபடி செய்ய உகந்தப் பகுதியாக பரிந்துரைக்கப்படுகிறது.

## குறிப்புகள்
* வெண்ணிற அரிசியுடைய நெல் இரகம்.
* தூர் அழுகல் நோயை எதிர்க்கும் திறன்கொண்டது.
 
## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மவுனா லோவா

**மவுனா லோவா** (*Mauna Loa*, ; நீண்ட மலை) என்பது ஐக்கிய அமெரிக்கா, அவாய் தீவில் அமைந்துள்ள ஐந்து எரிமலைகளுள் ஒன்றாகும். இதுவே உலகில் உள்ள எரிமலைகளில் மிகப்பெரியதாகக் கருதப்படுகிறது. 2,035 சதுர மைல்கள் (5,271 சதுர கிலோமீட்டர்) பரப்பளவுடையது. கடல் மட்டத்தில் இருந்து 13,680 அடி உயரத்தில் மௌனா லோவாவின் உச்சி அமைந்துள்ளது. செயல்படும் கேடய எரிமலை வகையைச் சேர்ந்த இந்த எரிமலை அண்ணளவாக 75,000 கிமீ3 கனவளவைக் கொண்டது. ஆனாலும், இதன் உயரம் இதன் அருகிலுள்ள மவுனா கியா எரிமலையை விட 37 மீ  குறைவானதாகும். இதன் எரிமலைக் குழம்பு அதிகமான நீர்ம நிலையிலும், சிலிக்கா-குறைவானதாகவும், வெடிக்கும் தன்மை அற்றதாகவும் உள்ளது.

மவுனா லோவா எரிமலை 700,000&nbsp;ஆண்டுகளாக வெடித்து வருவதாகவும், 400,000&nbsp;ஆண்டுகளுக்கு முன்னர் இது கடல்-மட்டத்தில் தோன்றியதாகவும் கருதப்படுகிறது. இவ்வெரிமலையில் இருந்து அறியப்பட்ட பாறைகள் 200,000&nbsp;ஆண்டுகளுக்கு மேல் பழமையானதல்ல.

கடைசியாக இவ்வெரிமலை வெடித்தது 1984 மார்ச் 24 முதல் ஏப்ரல் 15 வரையான காலப்பகுதியிலாகும். அண்மைக்கால வெடிப்புகள் பெரும் சேதங்களை உண்டுபண்ணாத போதிலும், 1926 இலும் 1950 இலும் ஏற்பட்ட வெடிப்புகள் பல கிராமங்களை அழித்தன. ஹைலோ நகரம் 19-ஆம் நூற்றாண்டின் இறுதியில் ஏற்பட்ட கற்குழம்புகளினால் பகுதியாக உருவாக்கப்பட்டதாகும்.

## மேற்கோள்கள்

பகுப்பு:ஹவாய்
பகுப்பு:அமெரிக்க எரிமலைகள்
2-அமினோபென்சால்டிகைடு

**2-அமினோபென்சால்டிகைடு** *(2-Aminobenzaldehyde)* என்பது C6H4(NH2)CHO என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும்.  அமினோபென்சால்டிகைடின் மூன்று மாற்றியன்களில் இதுவும் ஒன்றாகும். தண்ணீரில் கரையக்கூடிய இச்சேர்மம் மஞ்சள் நிறத்துடன் குறைந்த உருகுநிலை கொண்ட திண்மமாக உள்ளது.
 
2-நைட்ரோபென்சால்டிகைடுடன் இரும்பு அல்லது இரும்பு(II) சல்பேட்டு சேர்த்து ஒடுக்க வினைக்கு உட்படுத்துவதால் 2-அமினோபென்சால்டிகைடு தயாரிக்கப்படுகிறது. இச்சேர்மம் இதனுடன் சேர்ந்தே நிலைத்தன்மையற்று காணப்படுகிறது. 

குயினோலின்களை பிரைடுலேண்டர் தொகுப்பு முறையில் தயாரிக்க இச்சேர்மம் பயன்படுகிறது.

 

ஈந்தணைவி வினைகளில் இது முப்படி, நாற்படி ஒடுக்க விளைபொருட்களாகவும் உருவாகிறது. இவை ஈந்தனைவிகளாக ஆராயப்படுகின்றன .  
 
## மேற்கோள்கள்

பகுப்பு:பென்சால்டிகைடுகள்
பகுப்பு:அமீன்கள்
ஆடுதுறை - 17 (நெல்)

**ஏ டி டீ - 17** (*ADT 17*) (வட்டார வழக்கு **கோனை குறுவை** (*Konakuruvai*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1938 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.

## காலம்
நீண்டகால நெற்பயிர்களில் ஒன்றான இது, 165 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், சம்பா மற்றும் தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள தமிழகத்தின் அனைத்து பகுதிகளிலும் சாகுபடி செய்ய ஏற்றதும், நீர்மூழ்கிக் குலைவை தாங்கி வளரும் தன்மையுடையதுமான இந்த நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## குறிப்புகள்
இதன் தானியமணிகள் தடித்து குட்டையாக உள்ளது.
இந்நேல்லின் அரிசி, வெள்ளை நிறத்தில் காணப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பாலாசோன் ஆறு

thumb | வலது | துதியாவில் ஓடும் பாலாசோன் ஆறு**பாலாசோன்** *(Balason)* என்பது இந்தியாவின் மேற்கு வங்கத்தில் உள்ள டார்கிலிங் மாவட்டத்தில் இருக்கும் சிலிகுரி நகரத்திற்கு  வடமேற்கே 18 கி.மீ. தொலைவில் உள்ள துதியா கிராமத்தில் ஓடும் ஒரு நதியாகும். செஞ்சால்  மலையிலிருந்து உற்பத்தியாகி வடக்கு  வங்காளத்தின் சமவெளிகளுக்கு தெற்கே பாய்ந்து அங்கே  மகானந்தா ஆற்றில் கலக்கிறது . 

பாலாசோன் ஆற்றில் கிடைக்கும் சல்லிகற்கள் மற்றும் மணல் போன்றவை வீடுகள் கட்டுவதற்கு பயன்படும் சிறந்த தரமான கட்டுமானப் பொருட்களாகக் கருதப்படுகின்றன.

## மேற்கோள்கள்

பகுப்பு:மேற்கு வங்க ஆறுகள்
பகுப்பு:இந்திய ஆறுகள்
வண்ணச்சினைச் சொல்

தொல்காப்பியர் சொல்லதிகாரத்தில் மயங்காமல் வரவேண்டியவை குறித்துக் குறிப்பிட்டு வரும்போது முதற்சொல்லை விளக்க வரும் சினைச்சொ- ல்லும், அடைச்சொல்லும் முதற்சொல்லும் எவ்வாறு வரவேண்டும் எனக் குறிப்பிடுகிறார். 

## நூற்பா
"அடைசினை முதல்என முறைமூன்றும் மயங்காமை
நடைபெற் றியலும் வண்ணச் சினைச்சொல்"

## சேனாவரையர் விளக்கம்:
பண்புச் சொல்லும், சினைச்சொல்லும், முதற்சொல்லும் என மூன்றும் கூறப்பட்ட முறை மயங்காமல், வழக்கைப் பொருந்தி நடக்கும், வண்ணச் சொல்லோடு தொடர்ந்து சினைச்சொல்லையுடைய முதற்சொல் வரும்.

## எடுத்துக்காட்டு
* செங்கால்நாரை - செம்மை + கால் + நாரை,
    செம்மை - அடை. 
    கால் - சினை, 
    நாரை - முதல்
    செம்மை காலுக்கு அடையாக வந்தது. கால் நாரைக்குச் சினையாக வந்தது.
* பெருந்தலைச் சாத்தன் - பெருமை + தலை + சாத்தன்
    பெருமை - அடை
    தலை - சினை
    சாத்தன் - முதல்
    பெருமை தலைக்கு அடையாக வந்தது. தலை நாரைக்குச் சினையாக வந்தது.

## முறை வழுவி வருதல்
இளம்பூரணர் 'பெருந்தோள் சிறுநுசுப்பின் பேரமர்க்கண் பேதை' என்னும் உதாரணத்தைக் காட்டி இதில் ஒரு முதலுக்குப் பல சினைகளும் பல அடைகளும் வந்துள்ளதைச் சுட்டிக்காட்டி இது வழுவாக வந்துள்ளது என்கிறார். ஆனால் சேனாவரையர், 'சிறுநுதுப்பின் பேரமர்க்கண் பேதை' என்பது ஒருசொல் நீர்மைத்தாய் முதற்சொல்லாகும். ஆதலின் வண்ணச்சினைச்சொல் முறைப்படியே வந்துள்ளது என்கிறார். பேராசிரியர் சுந்தரமூர்த்தி இதனை மறுத்து, 'மேற்கூறியது வழுவை அமைதிப்படுத்துமுகமாக நிற்பதன்றி, வழுவற்றதாகக் கோடற்குச் சிறிதும் இடம் அளிக்கவில்லை'

## மேற்கோள்கள்

பகுப்பு:தமிழ் இலக்கணம்
பகுப்பு:தொல்காப்பியம்
வீராம்பட்டினம்

**வீராம்பட்டினம்** (Veerampattinam) புதுச்சேரி ஒன்றியப் பகுதியில், அரியாங்குப்பம் ஊராட்சியில் அமைந்த கடற்கரை கிராமம் ஆகும்.  கடலூருக்கும், புதுச்சேரிக்கும் இடையே அமைந்த வீராம்பட்டினம் கிராமம் ஒரு தொல்லியல் களம் ஆகும்.

## அமைவிடம்
அழகிய கடற்கரை கொண்ட வீராம்பட்டின கிராமம், புதுச்சேரி நகரத்திலிருந்து வடக்கே 7 கி.மீ. தொலைவில்  உள்ள 
அரியாங்குப்பத்திற்கு கிழக்கே இரண்டு கி.மீ. தொலைவில்  உள்ளது.

## சிறப்புகள்
இக்கிராமம் ஆயிரம் ஆண்டுகளுக்கு மேற்பட்ட வரலாறு கொண்டது.  இக்கிராமம் அழகிய நீண்ட கடற்கரை கொண்டது. இக்கிராமத்தின் முதன்மைப் பொருளாதாரம் மீன் பிடித்தலாகும்.

### தொல்லியல் எச்சங்கள்
அரிக்கமேடு தொல்லியல் களத்தை அகழ்வாராய்ச்சி செய்த போது, வீராம்பட்டினம் கிராமத்தில் கி.பி. முதல் நூற்றாண்டில் உரோமானியர்கள் பயன்படுத்திய சுடுமட்பொம்மைகள், நாணயங்கள், ஆண்/பெண் மற்றும் விலங்குகளின் உருவங்களுடன் கூடிய சுடுமண் ஓடுகள் போன்ற பல தொல்லியல் பொருட்கள் கண்டெடுக்கப்பட்டது. 

படிமம்:ChildWithBirdVirampatnamArikamedu1-2Century.jpg| வீராம்பட்டினத்தில் கிடைத்த கி.பி. 1 - 2 நூற்றாண்டின் குழந்தை பொம்மை,  குய்மெட் அருங்காட்சியகம் 
படிமம்:ArikameduRomanCeramic.jpg|வீராம்பட்டினத்தில் கிடைத்த கி.பி. முதல் நூற்றாண்டின் ரோமானிய மட்பாண்டத்தின் துண்டு, குய்மெட் அருங்காட்சியகம்
படிமம்:GreyPotteryWithEngravingsVirampatnamArikamedu1stCenturyCE.jpg| வீராம்பட்டினத்தில் கண்டெடுக்கப்பட்ட பெண் மற்றும் விலங்குகளின் உருவங்கள் வரையப்பட்ட ரோமானிய மட்பாண்டத்தின் துண்டு,  ஆண்டு கி.பி. முதல் நூற்றாண்டு


## கல்வி
இக்கிராமத்தில் ஆரம்பப்பள்ளி, நடுநிலைப் பள்ளி மற்றும் உயர்நிலைப் பள்ளி என மூன்று அரசுப் பள்ளிகள் உள்ளது.

## திருவிழாக்கள்

இக்கிராம தேவதையான செங்கழுநீர் அம்மன் கோவில்  தேர்த்திருவிழா ஆறு நாட்கள் கொண்டாடப்படுகிறது. மேலும் மாசி மகம் திருவிழாவும் கொண்டாடப்படுகிறது. மாசி மாதத்தில் நடைபெறும் திருவிழாவின் போது, கிராம தெய்வங்களை கடற்கரையில் எழுந்தருளச் செய்து மக்கள் வழிபடுவர்.

## வீராம்பட்டின கடற்கரைக் காட்சிகள்

File:Veerampattinam.JPG|வீராம்பட்டினத்தின் நுழைவாயில்
File:Veerampattinam temple tank.jpg|கடற்கரை கோயில் குளம்
File:Veerampattinam entrance.jpg| கடற்கரை நுழைவு வாயில்
File:Veerampattinam beach seaurchins.jpg|கடற்குச்சிகளுடன் கூடிய கடற்கரை
File:A morning scene of sea at the Veerampattinam.jpg| கடற்கரையின் காலைக் காட்சி
File:Veerampattinam fishing.jpg|மீன் பிடி படகுகள்


## இதனையும் காண்க
* அரிக்கமேடு தொல்லியல் களம்
* கீழடி அகழாய்வு மையம்
* ஆதிச்சநல்லூர் தொல்லியல் களம்
* அழகன்குளம் தொல்லியல் களம்

## மேற்கோள்கள்

## வெளி இணைப்புகள்

* http://www.hinduonnet.com/fline/fl2202/stories/20050128006701600.htm 
* http://www.mssrf.org/tsunami/tidal_tragedy.htm 
* http://www.india9.com/i9show/Veerampattinam-54156.htm
* http://police.pondicherry.gov.in/Ariankuppam%20PS.htm 
* http://www.ceopuducherry.py.gov.in/index.html 

பகுப்பு:புதுச்சேரியில் உள்ள ஊர்களும் நகரங்களும்
பகுப்பு:புதுச்சேரி தொல்லியற்களங்கள்
பகுப்பு:புதுச்சேரி வரலாறு
ஆடுதுறை - 20 (நெல்)

**ஏ டி டீ - 20** (*ADT 20*) (வட்டார வழக்கு **கலப்பின குறுவை** (*Hybrid kuruvai*) என்றழைக்கப்படும் இந்த நெல் வகை, **[[ஆடுதுறை - 2 (நெல்)|ஏ டி டீ - 2]]** மற்றும் **[[ஆடுதுறை - 3 (நெல்)|ஏ டி டீ - 3]]** (*ADT 3 / ADT 2*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ஆர்த்தோ அமிலம்

**ஆர்த்தோ அமிலங்கள்** *(Ortho acids)* என்பவை  ஆர்த்தோபாசுபாரிக் அமிலம் போன்ற மிகுந்த ஐதராக்சிலேற்றம் பெற்ற ஓர் அமிலமாகும். பொதுவாக, ஒரு தனிமம் பல ஆக்சோ அமிலங்களாக உருவாக முடியும் போது அவை ஆர்த்தோ, மெட்டா அல்லது பைரோவமிலங்கள் என்று அழைக்கப்படுகின்றன. இவற்றில் ஆர்த்தோ அமிலமே மிகவும் நீரேற்றம் கொண்டதாக இருக்கிறது .

கரிம வேதியியல் ஆர்த்தோ அமிலங்களின் பொதுக் கட்டமைப்பு RC (OH) 3 என்ற அமைப்புடன் நீரேற்ற கார்பாக்சிலிக் அமிலங்களைப் போலிருக்கிறது. ஆர்த்தோகார்பானிக் அமிலம் (C(OH)4) பொதுவாக இவ்வகைபாட்டின் ஒரு உறுப்பினராகக் கருதப்படுகிறது. இந்த சேர்மங்கள் யாவும் நிலைத்தன்மையற்று காணப்படுகின்றன. இருப்பினும் இவற்றோடு தொடர்பு கொண்ட ஆர்த்தோயெசுத்தர்கள் (RC(OR’)3) நிலைத்தன்மை கொண்டும் அதிக வேதியியல் தன்மைகளையும் பெற்றுள்ளன. இதற்குச் சமமான நைட்ரசன் சேர்மங்களும் குவானிடின்களுடன் கருத்தியலாக   நெருங்கிய உலக ஒப்புமையுடன்  இருப்பதாகக் கருதப்படுகிறது.
  
## மேற்கோள்கள்

பகுப்பு:காடிகள்
பகுப்பு:வேதியியல் பெயரீடு
முக்கார்பனேட்டு

**முக்கார்பனேட்டு** *(Tricarbonate)* என்பது கரிம வேதியியலில் ஈரிணைதிறன் [–O–(C=O)–O–(C=O)–O–(C=O)–O–] வேதி வினைக்குழுவைப் பெற்றுள்ள ஒரு சேர்மம் ஆகும். இதை டிரைகார்பனேட்டு என்ற பெயராலும் அழைக்கலாம். இச்சேர்மத்தில் மூன்று கார்பனேட்டு தொகுதிகள் ஒன்றன் பின் ஒன்றாய் வரிசையில் இரண்டு ஆக்சிசன் அணுக்களைப் பகிர்ந்து கொண்டுள்ளன. இத்தகைய சேர்மங்களை கருத்தியல் டிரைகார்பானிக் அமிலத்தின் HO–(C=O)–O–(C=O)–O–(C=O)–OH. இரட்டை எசுத்தர்களாகக் கருதமுடியும். டை-டெர்ட்-பியூட்டைல் முக்கார்பனேட்டை இதற்கு ஒரு முக்கியமான உதாரணமாகக் கூறுவார்கள். இதுவொரு வேதியியல் வினையாக்கியாகும். பென்டேனில் இது கரையும். நிறமற்ற பட்டகச் சேர்மமான இது 62-63 பாகை செல்சியசு வெப்பநிலையில் சிதைவடையும் .

டிரைகார்பனேட்டு என்ற பெயர் சில சமயங்களில் மூன்று கார்பனெட்டு எதிர்மின் அயனிகளை விகிதவியல் வாய்ப்பாட்டில் பெற்றுள்ள சீரியம் டிரைகார்பனேட்டு Ce2(CO3)3 போன்ற சேர்மங்களையும் குறிக்கிறது.

## இதையும் காண்க
*இருகார்பனேட்டு

## மேற்கோள்கள்

பகுப்பு:எசுத்தர்கள்
அகில இந்தியக் கிராமக் கைத்தொழில் சங்கம்

**அகில இந்தியக் கிராமக் கைத்தொழில் சங்கம்** (*All India Village Industries Association*) அகில இந்தியக் கிராமக் கைத்தொழில்களை வளர்ப்பதன் வாயிலாகக் கிராம மக்களுக்கு உதவிபுரியும் பொருட்டு மகாத்மா காந்தியால் 1934-இல் நிறுவப்பெற்றது.

## மேற்கோள்கள்

பகுப்பு:மகாத்மா காந்தி நிறுவிய அமைப்புகள்
வோன் பேயர் பெயரிடல்

**வோன் பேயர் பெயரிடல்** *(Von Baeyer nomenclature)* என்பது பல்வளைய ஐதரோகார்பன்களை விவரிக்கப் பயன்படும் ஒர்  அமைப்பு முறையாகும். இந்தப் பெயரிடும் முறை முதலில் 1900 ஆம் ஆண்டு அடால்ஃப் வோன் பேயரால் இருவளைய சேர்மங்களுக்காக உருவாக்கப்பட்டது. பின்னர் 1913 ஆம் ஆண்டில் எட்வர்டு புக்னர் மற்றும் வில்லெம் வைகண்டு ஆகியோரால் மூவளைய சேர்மங்களுக்காக விரிவாக்கப்பட்டது. பின்னாளில் கரிமச் சேர்மங்களுக்குப் பெயரிட்டு முறைப்படுத்தும் ஐயுபிஏசி அமைப்பும் இம்முறையை ஏற்றுக் கொண்டு மேலும் விரிவுபடுத்தியது. இத்திட்டத்தின் விரிவுபடுத்தப்பட்ட நவீன பதிப்புகள் வளையங்களின் குறியீட்டு எண்கள், பல்வளைய சேர்மங்கள், நிறைவுறா சேர்மங்கள் போன்றவற்றையும் விவரிக்கும் வகையில் நீட்டிக்கப்பட்டுள்ளன.

## மேற்கோள்கள்

பகுப்பு:வேதியியல் பெயரீடு
சினேகன்

**சினேகன்** (*Snehan*) தமிழ்த் திரைப்படப் பாடலாசிரியரும், கவிஞரும், நடிகருமாவார்..2018 ஆம் ஆண்டில் மக்கள் நீதி மய்யம் கட்சியில் இணைந்து 2019 மக்களவைத் தேர்தலில் போட்டியிட்டார். 2021 தமிழ்நாடு சட்டமன்றத் தேர்தலில்  மக்கள் நீதி மய்யம் வேட்பாளராக விருகம்பாக்கம் சட்டமன்றத் தொகுதியில் போட்டியிட்டார். இவரது பூர்விகம் தஞ்சாவூர் மாவட்டம், செங்கிப்பட்டி அருகில் உள்ள "புதுகரியப்பட்டி" என்கிற கிராமம் ஆகும். இவரின் தந்தை சிவசங்கு கொடும்புரார். விவசாயக் குடும்பத்தில் எட்டாவது மகனாகப் பிறந்த இவருக்கு ஆறு அண்ணனும், அக்கா ஒருவரும்  உள்ளனர். இடைநிலை ஆசிரியரான இவர் 2000-ஆம் ஆண்டில் பாடல் எழுதத் தொடங்கினார். இவர் கவிஞர் வைரமுத்துவிடம் உதவியாளராகப் பணியாற்றிய பின்னர் புத்தம் புது பூவே திரைப்படத்தில் பாடலாசிரியரானார். 2009 ஆம் ஆண்டில் யோகி என்ற திரைப்படத்தில் நடிகராகவும் அறிமுகமானார்.

## திரைப்படப் பட்டியல்
* *[[புத்தம் புது பூவே]]* (1997)
* *[[பாண்டவர் பூமி (திரைப்படம்)|பாண்டவர் பூமி]]* (2001)
* *[[சார்லி சாப்ளின் (திரைப்படம்)|சார்லி சாப்ளின்]]* (2002)
* *[[மௌனம் பேசியதே]]* (2002)
* *[[ஏப்ரல் மாதத்தில் (திரைப்படம்)|ஏப்ரல் மாதத்தில்]]* (2002)
* *[[பகவதி]]* (2002)
* *[[சாமி (திரைப்படம்)|சாமி]]* (2003)
* *[[கோவில்]]* (2003)
* *[[புதுக்கோட்டையிலிருந்து சரவணன்]]* (2004)
* *[[போஸ் (திரைப்படம்)|போஸ்]]* (2004)
* *[[ஆட்டோகிராப் (திரைப்படம்)|ஆட்டோகிராஃப்]]* (2004)
* *[[பேரழகன்]]* (2004)
* *[[மன்மதன் (2004 திரைப்படம்)|மன்மதன்]]* (2004)
* *[[ராம் (திரைப்படம்)|ராம்]]* (2005)
* *[[குண்டக்க மண்டக்க]]* (2005)
* *[[அகரம் (திரைப்படம்)|அகரம்]]* (2007)
* *[[பருத்திவீரன்]]* (2007)
* *[[சக்கர வியூகம்]]* (2008)
* *[[ஏகன்]]* (2008)
* *[[யோகி]]* (2009)
* *[[படிக்காதவன்]]* (2009)
* *[[முத்திரை]]* (2009)
* *[[ஆடுகளம்]]* (2011)
* *[[பதினாறு (திரைப்படம்)|பதினாறு]]* (2011)
* *[[மாப்பிள்ளை (2011 திரைப்படம்)|மாப்பிள்ளை]]* (2011)
* *[[காதல் 2 கல்யாணம்]]* (2011)
* *[[கழுகு (2012 திரைப்படம்)|கழுகு]]* (2012)
* *[[சத்ரியன் (திரைப்படம் 2017)|சத்ரியன்]] (2017)

== நடித்த திரைப்படங்கள் ==
* *யோகி* (2009)
* *உயர்திரு 420* (2011)
**ராஜராஜ சோழனனின் போர்வாள்* (2016)
**பூமிவீரன்* (2016)

== தொலைக்காட்சி நிகழ்ச்சிகள் ==
* 2008 *தீபங்கள்*
* 2008 *தெக்கத்திப் பொண்ணு*
* 2014 *உயிர்மெய்*
* 2017 "[[பிக் பாஸ் தமிழ் 1|பிக்பாஸ்]] நிகழ்ச்சியின் ஒரு போட்டியாளர்"-தமிழ்

== புத்தகங்கள் ==
* *முதல் அத்தியாயம்*
* *இன்னும் பெண்கள் அழகாக இருக்கிறார்கள்*
* *இப்படியும் இருக்கலாம்*
* *புத்தகம்*
* *அவரவர் வாழ்க்கையில்''

## இயற்றிய சில பாடல்கள்

## தேர்தலில் பெற்ற வாக்குகள்

## மேற்கோள்கள்

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தமிழகப் பாடலாசிரியர்கள்
பகுப்பு:தமிழகக் கவிஞர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழ் பாடலாசிரியர்கள்
பகுப்பு:மக்கள் நீதி மய்யம் அரசியல்வாதிகள்
பகுப்பு:தஞ்சாவூர் மாவட்ட எழுத்தாளர்கள்
பொன்னி அரிசி

**பொன்னி அரிசி** (*Ponni rice*) 1986 ஆம் ஆண்டு தமிழ்நாடு வேளாண்மைப் பல்கலைக்கழகத்தால் உருவாக்கப்பட்ட ஒரு வகை அரிசி ஆகும். இஃது அதிகமாக இந்தியாவில் தமிழ்நாட்டுப் பகுதிகளில் விளைவிக்கப்படுகிறது. இது டைய்சங் 65 மற்றும் மயாங் எபோஸ் 6080/2 இன் கலப்பின அரிசி ஆகும். தமிழ் இலக்கியங்களில் காவேரி ஆறு **பொன்னி** என அழைக்கப்படுகிறது. இதன் காரணமாக இவ்வரிசிக்கும் பொன்னி எனப் பெயரிடப்பட்டுள்ளது. காவேரி படுகைகளில், அரியலூர், திருச்சி, மதுரை மற்றும் திருவண்ணாமலை மாவட்டத்தில் உள்ள ஆரணி  ஆகிய பகுதிகளில் அதிகமாகப் பயிரிடப்படுகிறது. ஒவ்வொரு அரிசியிலும் ஐந்து கிலோ கலோரி அடங்கியுள்ளது. பொன்னி, சோனா மேரா ஆகிய நிறுவனங்கள் இவ்வரிசியைச் சந்தைப்படுத்தும் மிகப்பெரிய நிறுவனங்கள் ஆகும். இந்த அரிசியானது சுத்தமான நீரினை உடைய எந்த வகையான நிலத்திலும் விளையும். இது காவேரி ஆற்றின் நீரில் நன்கு விளையும். சுத்தம் செய்யப்பட்ட அரிசியானது ஐரோப்பா, ஆசியா, ஆப்பிரிக்கா மற்றும் ஆஸ்திரேலியா நாடுகளுக்கு ஏற்றுமதி செய்யப்படுகிறது. இது எளிதில் செரிக்கக்கூடிய மற்றும் சர்க்கரை நோயாளிகளுக்கு ஏற்ற உணவாக கருதப்படுகிறது.
## மேற்கோள்கள்

## வெளியிணைப்புகள்
* Malaysian firm registers Ponni as trademark
*''The Hindu'' on a new variety of Ponni 
*A farmers' movement to protect ‘Ponni'
*Wanted: ad blitzkrieg and patent for Ponni rice

பகுப்பு:நெல் வகைகள்
பகுப்பு:வேளாண்மை தொடர்பான குறுங்கட்டுரைகள்
சதார் தீவு

**சதார் தீவு** *(Sathar Island;மலையாளம்:സത്താർ ഐലന്റ്)* இந்தியாவின் கேரளா மாநிலத்திலுள்ள எர்ணாகுளம் மாவட்டத்தில் பாயும் பெரியார் ஆற்றின் கிளை நதி ஒன்றில் அமைந்துள்ளது . இத்தீவின் நிலப்பரப்பு 156 ஏக்கர்கள் பரப்பளவும் 2 கிலோமீட்டர் நீளமும் கொண்டதாக அமைந்துள்ளது. 500 நபர்களுக்கும் குறைவான மக்களே இங்கு வசிக்கின்றனர். சதார் தீவுப்பாலம் மூலமாக இத்தீவு முக்கிய நிலப்பகுதியுடன் இணைக்கப்பட்டுள்ளது.

## வரலாறு
1800 ஆம் ஆண்டின் மத்திய பகுதியில் சதாரர் தீவு உருவாக்கப்பட்டிருக்கலாம் என்று நம்பப்படுகிறது. இத்தீவின் அசல் நிலப்பகுதியானது மிகவும் சிறியது ஆகும்.  மற்றும் முக்கிய நிலப்பகுதியானது மனிதனால் உருவாக்கப்பட்ட பகுதியாகும். 

## மேற்கோள்கள்

## மேலும் படிக்க

* 
## புற இணைப்புகள்
* "Sathar island will soon become a centre for Oyster farming, courtesy CMFRI". India Environment Portal.

பகுப்பு:கேரளத்தில் உள்ள தீவுகள்
பகுப்பு:எர்ணாகுளம் மாவட்டம்
தர்மடம் தீவு

**தர்மடம் தீவு** *(Dharmadam Island; மலையாளம்:കാക്ക തുരുത്ത്)* இந்தியாவின் கேரளா மாநிலத்திலுள்ள கண்ணூர் மாவட்டம், தலச்சேரி நகருக்கருகில் அமைந்துள்ள ஒரு தனியார் தீவு ஆகும். 2 எக்டேர் பரப்பளவில் விரிந்திருக்கும் இச்சிறிய தீவு தர்மடம் நிலப்பகுதியிலிருந்து 100 மீட்டர் தொலைவில் இருக்கிறது. இத்தீவிலுள்ள தென்னை மரங்களும், அடர்த்தியான புதர்களும் முழப்பிலங்காடு கடற்கரையில் இருந்து பார்ப்பதற்கு கண்கொள்ளா காட்சியாக இருக்கின்றன. 
 
குறைந்த அலைகள் வரும் காலங்களில்  கடற்கரையிலிருந்து இத்தீவிற்கு நடந்தே செல்ல முடியும். தீவில் தரையிறங்க ஒருவருக்கு அனுமதி தேவை. முன்னர் தர்மபட்டனமாக அறியப்பட்ட இத்தீவு பௌத்தர்களின் கோட்டையாக இருந்தது.

1998 ஆம் ஆண்டில் கேரளா அரசு, சுற்றுலா வளர்ச்சிக்காக இந்த நிலத்தை எடுத்துக் கொண்டது .  தலச்சேரி நகரிலிருந்து 4 கி.மீ. தொலைவில் தர்மடம் தீவு அமைந்துள்ளது

## மேற்கோள்கள்

## இவற்றையும் காண்க
*முழப்பிலங்காடு கடற்கரை
*தலச்சேரி
*தர்மடம்
*கண்ணூர்
*முழப்பிலங்காடு

பகுப்பு:கேரளத்தில் உள்ள தீவுகள்
பகுப்பு:கண்ணூர் மாவட்டம்
குண்டுத் தீவு

**குண்டுத் தீவு** *( Gundu Island)* இந்தியாவின் கேரள மாநிலத்திலுள்ள கொச்சி நகரத்தைச் சேர்ந்த பல தீவுகளில் ஒன்றாகும். நவம்பர் 1967 ஆம் ஆண்டு கேரள சட்டமன்றத்தின் ஒருங்கிணைப்பு ஆணை குண்டுத் தீவை கொச்சி நகரின் ஒரு பகுதியாக அறிவித்தது.மிகவும் சிறிய தீவான குண்டுத் தீவு 5 ஏக்கர் (20,000 மீ 2) பரப்பளவில் அமைந்து முற்றிலும் தென்னை  மரங்களால் சூழப்பட்டுள்ளது. வைப்பீன் தீவில் இருந்து படகு மூலம் மட்டுமே இத்தீவை அடைய முடியும். 

## காலநிலை
குண்டுத் தீவின் குளிர்ந்த காற்றும் அமைதியான சுற்றுச்சூழலும் பல பார்வையாளர்களை ஈர்க்கிறது . 

## கட்டிடங்கள்
கயிறுகள் மற்றும் தரைவிரிப்புகளை உற்பத்தி செய்யும் தனியார் நிறுவன தொழிற்சாலைக்குச் சொந்தமான கட்டிடம் ஒன்று மட்டுமே இத்தீவிலுள்ள கட்டிடம் ஆகும்.

## மேற்கோள்கள்

பகுப்பு:கேரளத்தில் உள்ள தீவுகள்
பகுப்பு:எர்ணாகுளம் மாவட்டம்
முகாரி

**முகாரி** (*Mukhari*) கரகரப்பிரியா இராகத்தின் ஜன்னிய இராகங்களுள் ஒன்றாகும். சோகத்தை வெளிப்படுத்தும் இராகமாக கருதப்பட்டாலும், பக்தி, அமைதி ஆகிய உணர்வுகளை வெளிப்படுத்தும் பாடல்களும் இந்த இராகத்தில் பாடப்படுகின்றன.

## இலக்கணம்
முகாரி இராகத்தின் ஆரோகணம், அவரோகணம் பின்வருமாறு:

## உருப்படிகள்
* கிருதி : என்டனினே...	: தியாகராஜர்
* கிருதி     : கருபரு... : தியாகராஜர்
* கிருதி     : சங்கீத சாஸ்த்ர... : தியாகராஜர்
* கிருதி     : சிவகாமி சுந்தரி... : பாபநாசம் சிவன்

## திரையிசைப் பாடல்கள்
முகாரி இராகத்தில் அமைந்த சில திரையிசைப் பாடல்கள்:

* *" வாடா மலரே... "*  -  அம்பிகாவதி 
* *" கனவு கண்டேன் நான்... "* - சிவகங்கை சீமை
* *" போகாதே போகாதே என் கணவா... "* - வீரபாண்டிய கட்டபொம்மன்
* *" யார் போயி சொல்லுவார்... "* - ஹரிச்சந்திரா

## இவற்றையும் பார்க்க
* பூர்வமுகாரி

## மேற்கோள்கள்

## வெளியிணைப்புகள்
* * Ragam Mukhari - டி. எம். கிருஷ்ணாவின் வாய்ப்பாட்டுக் காணொலி
 
பகுப்பு:கரகரப்பிரியாவின் ஜன்னிய இராகங்கள்
மூலாம்பில்லித் தீவு

**மூலாம்பில்லித் தீவு** *(Moolampilly)* இந்தியாவின் கேரள மாநிலத்திலுள்ள கொச்சி நகரத்தைச் சேர்ந்த பல தீவுகளில் ஒன்றாகும். கொச்சி நகரத்திற்கு அருகில் உள்ள இத்தீவை பெரியாறு ஆறு சூழ்ந்துள்ளது. எர்ணாகுளம் மாவட்டம், கனாயண்ணூர் தாலுக்காவில் உள்ள கதாமக்குடி கிராம பஞ்சாயத்தின் ஒரு பகுதியாக மூலாம்பில்லித் தீவு கருதப்படுகிறது. கையால் செய்யப்படும் மட்பாண்டங்களுக்கும், தந்தூரி அடுப்புகளுக்கும் மூலாம்பல்லித் தீவு மிகவும் புகழ் பெற்றுள்ளது. மூலாம்பில்லி  களிமண் சங்கம் 1962 ஆம் ஆண்டில் இங்கு உருவாக்கப்பட்டது   

வல்லர்பாடம் இடமாற்று கொள்கலன் முனைத் திட்டத்திற்காக மூலாம்பல்லித் தீவைச் சேர்ந்த பல குடியிருப்பாளர்கள் வெளியேற்றப்பட்டனர். 6 சூன் 2011 அன்று இவர்களின் புனர்வாழ்வுப் பணிகள் தொடர்பான அனைத்து நிலுவைகளையும் வழங்கி மாநில அரசு இப்பிரச்சினைக்குத் தீர்வு கண்டது . 

இத்தீவு மக்களை முக்கிய நிலப்பகுதிகளுடன் இனைக்கும் மூலாம்பில்லி-பிழாலா மேம்பாலம் உள்ளிட்ட நான்கு பாலங்கள் இங்கு கட்டப்பட உள்ளன . 

## மேற்கோள்கள்

பகுப்பு:கேரளத்தில் உள்ள தீவுகள்